laion/Wikipedia-Exotic huggingface dataset:
হেলমান্দ সভ্যতা

হেলমান্দ সভ্যতা বর্তমান আফগানিস্তানের একটি সুপ্রাচীন সভ্যতা। আফগানিস্তানের হেলমান্দ প্রদেশের অন্তর্গত হেলমান্দ নদীকে কেন্দ্র করে এই সভ্যতা গড়ে উঠেছিল। হেলমান্দ নদী আফগানিস্তানে প্রবাহিত নদীগুলোর মধ্যেই অক্সাসের পরেই সর্ববৃহৎ বলে চিহ্নিত। হিন্দুকুশ পর্বতামালা থেকে উৎপন্ন হয়ে পর্বতমালার মধ্যবর্তী ‌উপত্যকার মাঝ দিয়ে প্রবাহিত হয়ে এই নদীটি একসময় পার্বত্যভূমি ত্যাগ করেছে। পার্বত্যভূমি ছেড়ে নিম্নভূমিতে নেমে আসার পর এটি পূর্বদিক থেকে বয়ে আসা আর্ঘান্দাব নদীর সাথে মিলিত হয়েছে। দুই নদীর এই সম্মিলিত প্রবাহ গার্মাসার মরুভূমির মধ্য দিয়ে প্রবাহিত হয়ে অবশেষে হামুন-ই -হেলমান্দ (বর্তমানে দক্ষিণ-পূর্ব ইরানের আফগান সীমান্তে অবস্থিত) নামক জলাভূমিতে তার পথচলার পরিসমাপ্তি টেনেছে। হেলমান্দ নদী বিধৌত হেলমান্দ প্রদেশ আফগানিস্তানের একেবারে দক্ষিণে অবস্থিত। আর এই নদীর উপত্যকা সে হিসেবে হিন্দুকুশ থেকে পামির মালভূমি হয়ে হেলমান্দের মধ্য দিয়ে ইরান পর্যন্ত বিস্তৃত। এই উপত্যকা অনুর্বর হলেও যেখানে ছোট ছোট খাল বা জলাধারের সৃষ্টি হয়েছে সেখানে চাষের উপযোগী বিশেষ পরিবেশের সৃষ্টি হয়েছে। খ্রিস্টপূর্ব ৪০০০ সনের আগেই এখানে প্রথম কৃষিকাজ শুরু হয়। এই উপত্যকায় গড়ে উঠা প্রাচীন জনবসতিগুলোর একটি বিবরণ এখানে দেয়া যেতে পারে: হেলমান্দের পার্শবর্তী কান্দাহার জেলায় অবস্থিত মান্ডিগাক, সঈদ কোয়ালা এবং দেহ মোরাসি-তে খ্রিস্টপূর্ব ৪র্থ সহস্রাব্দে অর্থাৎ প্রাচীন তাম্র প্রস্তর যুগে গ্রামীণ জনবসতি ছিল। বর্তমান পাকিস্তানের কোয়েতার নিকটে দাম্ব সাদাত নরামক স্থানেইএকই ধরনের কৃষিকাজ চলছিল। সে হিসেবে এখানে একধরনের সাংস্কৃতিক সংহতি বিরাজমান ছিল খ্রিস্টপূর্ব ৩২০০ - ২৬০০ সন পর্যন্ত। এই সবগুলো স্থানে একই ধরনের মৃৎশিল্পের উপস্থিতির প্রমাণ পাওয়া গেছে। উদাহরণস্বরুপ দাম্ব সাদাতের সিরামিক এবং কোয়েত্তা পণ্যসামগ্রীর নাম করা যায়। তুর্কমেনিস্তানের নামাজগা সংস্কৃতিতে খ্রিস্টপূর্ব ৩২০০-২৭০০ সনে এ ধরনের মৃৎশিল্পের উপস্থিতির প্রমাণ পাওয়া গেছে। সবচেয়ে উল্লেখযোগ্য শাহর-ই-সোকতা, কারণ এটিই হেলমান্দ সভ্যতার সবচেয়ে প্রভাবশালী নগরী ছিল। ইরানের হামুন-ই-হেলমান্দে অবস্থিত এই নগরীর ইতিহাসকে তিনটি পর্যায়ে ভাগ করা হয়: আদিম যুগ (খ্রিস্টপূর্ব ৩২০০-২৭০০) আদি-নগর যুগ (খ্রিস্টপূর্ব ২৭০০-২৫০০) আদি-রাষ্ট্র যুগ (খ্রিস্টপূর্ব ২৫০০-২২০০) প্রথম দুই যুগের সংস্কৃতির সাথে পূর্বের দুই অঞ্চলের সংস্কৃতির প্রচুর মিল পাওয়া যায় যদিও তৃতীয় যুগে এই মিল আর অবশিষ্ট থাকেনি। অন্যদিকে এই শহর থেকে ৪০০ কিলোমিটার দূরে অবস্থিত মান্ডিগাকের চতুর্থ ও পঞ্চম পর্বের সাথে এর প্রায় হুবহু মিল রয়েছে। উভয় শহরের বিস্তারই ছিল উল্লেখযোগ্য। এ থেকে বোঝা যায় প্রায় চার পাচ'শ কিলোমিটারের এই অঞ্চলে একটি সাংস্কৃতিক সংহতি ছিল যা থেকে জন্ম নেয় হেলমান্দ সভ্যতা। অর্থাৎ খ্রিস্টপূর্ব ২৬০০ সনের দিকে হেলমান্দ সংস্কৃতি একটি সভ্যতার স্তরে উন্নীত হয়েছিল। কারণ এই সময়েই বিভিন্ন অঞ্চে সংস্কৃতির সংহতি পরিলক্ষিত হয়েছে। ভারতবর্ষের মানুষের ইতিহাস ২ - সিন্ধু সভ্যতা [ও অন্যান্য তাম্রযুগের সংস্কৃতিসমূহ এবং ভাষার রূপ ইরাবর্তনের ইতিহাস খ্রিস্টপূর্ব ১৫৫ (ক্যা.) পর্যন্ত] - ইরফান হাবিব - ভাষান্তর, কাবেরী বসু; ন্যাশনাল বুক এজেন্সি প্রাইভেট লিমিটেড
পৌষ আগলানো গান

পৌষ আগলানো গান হল বাংলার নিজস্ব এক লোকসঙ্গীত। পশ্চিমবঙ্গের বর্ধমান ও বাঁকুড়া জেলায় পৌষ সংক্রান্তির পূর্বরাত্রে কৃষক পরিবারগুলিতে এই গান গাওয়া হয়ে থাকে। কৃষক সমাজে পৌষ মাসে নতুন ফসল ঘরে তোলা হয়। তাই পৌষ মাসের সঙ্গে তাদের প্রাণের সংযোগ, নাড়ির বন্ধন। এজন্য কৃষক পরিবারের মহিলারা পৌষসংক্রান্তির পূর্বরাত্রে সারারাত জেগে, শেষ রাতে বিষণ্ণ কণ্ঠে করুণ সুরে এই গান গেয়ে আকুতি জানিয়ে পৌষকে ধরে রাখার চেষ্টা করেন। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ: ২০০৪, পৃষ্ঠা: ১৬৬
শ্বেত সাগর

শ্বেত ‍সাগর (রুশ: Белое море, বা বেলোয়ে মোর; কারেলিয়ান ও ফিনীয়: Vienanmeri) হল রাশিয়ার উত্তর উপকূলে অবস্থিত একটি সাগর। মনে করা হয় পুরো সাগর রাশিয়ার জলসীমার অধীন। এটি পশ্চিমে কারেলিয়া, উত্তরে কোলা উপদ্বীপ এবং উত্তর-পূর্বে কানিন উপদ্বীপ দ্বারা বেষ্টিত। শ্বেত সাগর পুরোটাই রাশিয়ান সার্বভৌমত্বের অধীনে এবং রাশিয়ার অভ্যন্তরীণ জলের অংশ হিসাবে বিবেচিত। প্রশাসনিকভাবে, এটি আরখানগেলস্ক এবং মুরমানস্ক ওব্লাস্ট এবং কারেলিয়া প্রজাতন্ত্রের মধ্যে বিভক্ত। আরখানগেলস্কের প্রধান বন্দরটি সাদা সাগরে অবস্থিত। রাশিয়ার ইতিহাসের বেশিরভাগ ক্ষেত্রে এটি ছিল রাশিয়ার আন্তর্জাতিক সামুদ্রিক বাণিজ্যের মূল কেন্দ্র, খোমোগরি থেকে পোমর্স ("সমুদ্রের উপকূলবাসী") দ্বারা পরিচালিত। আধুনিক যুগে এটি একটি গুরুত্বপূর্ণ সোভিয়েত নৌ ও সাবমেরিন বেসে পরিণত হয়েছিল। শ্বেত সাগর – বাল্টিক খাল সাদা সমুদ্রকে বাল্টিক সাগরের সাথে সংযুক্ত করে। শ্বেত সাগর চারটি সমুদ্রের মধ্যে একটি সাধারণ রঙের শর্ত অনুসারে ইংরেজিতে নামকরণ করেছে - অন্যটি কৃষ্ণ, লাল এবং হলুদ সমুদ্র। White Sea, Great Soviet Encyclopedia (in Russian) White Sea, Encyclopædia Britannica on-line "Белое море" (রাশিয়ান ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link) A. D. Dobrovolskyi and B. S. Zalogin Seas of USSR. White Sea, Moscow University (1982) (in Russian)
বাংলা গড়

বাংলা গড় বাংলাদেশের রংপুর বিভাগ অবস্থিত একটি প্রাচীন স্থাপনা। এটি মূলত ঠাকুরগাঁও জেলার রানীশংকৈল উপজেলায় অবস্থিত। রানীশংকৈল উপজেলা থেকে প্রায় ৮ কিলোমিটার উত্তরে এবং নেকমরদ থেকে প্রায় ৫ কিলোমিটার পূর্বদিকে কাতিহার-পীরগঞ্জ উপজেলা যাওয়ার রাস্তায় বাংলা গড় অবস্থিত।এই গড়ের ভিতর দিয়েই একটি পাকা রাস্তা পীরগঞ্জ-রানীশংকৈলের সংযুক্ত। রানীশংকৈল উপজেলার এই গড়টি বিচিত্র। উত্তর-দক্ষিণে লম্বা ও আয়তাকার। এর পূর্ব ও পশ্চিম দেয়ালের প্রত্যেকটির দৈর্ঘ্য হবে ১ কিলোমিটারের চেয়ে কিছু বেশি এবং উত্তর ও দক্ষিণ দেয়াল হবে প্রায় এক কিলোমিটার। মাটির তৈরি দেয়ালগুলি এখনও প্রায় ৪ মিটার উচু এবং দেয়ালের উপরিভাগ প্রায় ৩ মিটার চওড়ী। দেয়ালগুলির বাইরে আছে প্রায় ১২ মিটার চওড়া পরিখা। এককালে সেই পরিখা খুবই গভীর ছিল বােধ হয়। কিন্তু সব পরিখা এখন ভরাট হয়ে গেছে। এই গড়ের ইটের রং ঝামা ইটের মত কালো। এই গড়ের পশ্চিমে এক বড় নদী প্রবাহিত হত। নদীটি এখন মৃত। লোকশ্রুতি অনুসারে চাঁদ সদাগর বাড়ি ছিল এখানে। এখানেই নাকি বাসর রাতে লখিন্দরকে কাল নাগিনী দংশন করে। গড়টির প্রাচীনত্ব নিয়ে কিছু বলা কঠিন। তবে মনে করা হয় মুসলিম শাসনের অনেক এই গড় নির্মাণ করা হয়। এই গড়ে ঝামা ইট দেখা যায়। যা কালো রঙের ও ছিদ্রযুক্ত। নেকমরদ অঞ্চল শাসকরা নিরাপত্তার জন্য গভীর অরণ্যে বাংলা গড় তৈরি করে। পরে এই গড় জনশূন্য ও পরিত্যক্ত হয়ে পড়ে। "ঠাকুরগাঁও জেলা"। thakurgaon.gov.bd (ইংরেজি ভাষায়)। সংগ্রহের তারিখ ২০২১-০৭-২৪।  আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-৩৩,ISBN 984- 70112-0112-0 বাংলাদেশের প্রত্নতাত্ত্বিক স্থানের তালিকা
মেছেনি খেল

মেছেনি খেল বা মেছেনি নাচ হল উত্তরবঙ্গের রাজবংশী সম্প্রদায়ের মহিলাদের গ্রামীণ লোকাচারকেন্দ্রিক নৃত্যগীত। মূলত পশ্চিমবঙ্গের জলপাইগুড়ি, কোচবিহার ও আলিপুরদুয়ার জেলায় তিস্তাবুড়ির ব্রতপূজা উপলক্ষে এই নাচগান অনুষ্ঠিত হয়। উত্তরবঙ্গের প্রধান নদী তিস্তা স্থানীয় কৃষিজীবী মানুষের কাছে জাগ্রত দেবতা। তাই বাংলা বছরের শুরুতে সারা বছরের শুভকামনায়, খরা-বন্যার হাত থেকে পরিত্রাণলাভের জন্য, নিয়মিত বৃষ্টি ও অনুকূল আবহাওয়া পাওয়ার জন্য গ্রামীণ মানুষেরা তিস্তাবুড়ির পূজা করেন; পূজার আঙ্গিকগত নৃত্যগীতই মেছেনী খেল বা মেছেনী নাচ নামে পরিচিত। রাজবংশী কৃষক মেয়েরা সজ্জিত হয়ে দলবদ্ধভাবে গ্রামে গ্রামে গিয়ে বাংলা বছরের প্রথম দিন থেকে তিস্তাবুড়ির পূজা দেওয়ার জন্য সকলকে আহ্বান জানায়। শোলার অলঙ্কারে সজ্জিত একটি ছাতা নিয়ে বাড়ি বাড়ি গিয়ে গান ও নাচ করে। একমাস ধরে এই অনুষ্ঠান চলে। একমাস পর মূল পূজার দিনে মেয়েরা কলার খোলা দিয়ে ভেলা তৈরি করে নানা ফুল দিয়ে নানা আকারে ও রূপে তা সাজিয়ে প্রদীপ জ্বালিয়ে জলে ভাসিয়ে দেয়। পূজার উপকরণ হিসেবে থাকে ধূপ, দীপ, কলা, ভোগা (ঘি বা তেলে ভেজানো তুলো বা কাপড়ের সলতে), আতপ চাল ইত্যাদি। এরপর মেয়েরা তিস্তাবুড়ির উদ্দেশ্যে সমবেত কণ্ঠে গান করেন — "আজি কেনে ভূরার বাইজ মোর উঠেরে। না জানি তিস্তা বুড়ি কোন্ ঘাটে সাজেরে।" এই পূজা মূলত মেয়েদের অনুষ্ঠান হলেও রাজবংশী পুরুষেরা সার্বজনীন ভাবে এতে অংশগ্রহণ করে থাকে। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২০৫
লঞ্চ

লঞ্চ হচ্ছে একধরনের উন্মুক্ত মোটরনৌযান। লঞ্চের সম্মুখ অংশ আবৃত থাকতে পারে। ছোট ছোট যানবাহনসমূহে ইঞ্জিন প্রচলন শুরু হওয়ার পর, লঞ্চই ছিল সবথেকে বড় বাহন যা পাল তুলে বা দাড় বেয়ে ভাসমান নৌযানগুলোকে পরিচালনার কাজে ব্যবহার হত। প্রতিযোগিতামূলক নৌকাবাইচে, লঞ্চ হচ্ছে একটি মোটরচালিত নৌকা যা একজন কোচের অধীনে প্রশিক্ষণ দেয়া হয়। মূলত নৌ চলাচলের যুগে লঞ্চ ছিল সর্বাপেক্ষা বড় নৌযান যা একটি যুদ্ধজাহাজ দ্বারা বহন করা হত। এই শব্দটি উদ্ভূত হয়েছিল স্পেনীয় লাঞ্চা ("বৃহৎ নৌকা") থেকে এবং পর্তুগিজ, মালয় লাঞ্চারান ("নৌকা") থেকে, এবং লাঞ্চার ("বিনা প্রচেষ্টায় বেগ") থেকে। নৌ চলাচলের যুগে, বিভিন্ন আকৃতির এবং বিভিন্ন উদ্দেশ্যে নৌযানসমূহকে ব্যবহার করা হত। লঞ্চ ছাড়াও জলি নৌকা, ক্যাপ্টেনস গিগ, পিনাক, এবং কাটারর রয়েছে। ডিজাইন এবং উদ্দেশ্যের দিক থেকে অপেক্ষাকৃত ছোট নৌযানগুলো স্বতন্ত্র ছিল। মোটরচালিত জাহাজের যুগে, আকার এবং উদ্দেশ্যের ভিত্তিতে এই পার্থক্য আর দেখা না গেলেও এখনো এই শব্দটি ব্যবহৃত হয়। ১৮শ শতব্দিতে, একটি জাহাজকে নোঙ্গর করতে লঞ্চ ব্যবহৃত হত। ঐসময়ের লঞ্চগুলো বর্গাকৃতির ট্রান্সকম ছিল এবং প্রায় ২৪ ফুট দীর্ঘ হত। ১৭৮৮ সালে ক্যাপ্টেন ব্লিঘকে বাউন্টির লঞ্চ পরিচালনা করতে হয়েছিল। টেম্‌স নদীতে "লঞ্চ" শব্দ দ্বারা যেকোন ধরনের মোটরচালিত প্রমোদতরী বোঝানোর জন্য ব্যবহৃত হয়। শব্দটির ব্যবহার সংবিধান থেকে এসেছে যা টেম্‌স নদীকে পরিচালনা করা ও নৌযানগুলোকে একটি শ্রেণীতে ফেলা এবং টুল আদায়ের জন্য প্রচলন হয়। মোটর লঞ্চ দ্বিতীয় বিশ্বযুদ্ধের সময় রয়্যাল ন্যাভি এবং আরো অন্যান্য নৌবাহিনী কর্তৃক উপাধিপ্রাপ্ত বড় বড় (সাধারণত ৬০-থেকে-১১৫-ফুট অথবা ১৮-থেকে-৩৫-মিটার দীর্ঘ) নৌযান ছিল। এগুলো মূলত ডুবোজাহাজের আক্রমণ থেকে উপকূলরেখাকে প্রতিরোধ করা ও স্বল্পভারী যুদ্ধাস্ত্র বহন করার কাজে ব্যবহার হতো, যেমন: কিছু গভীরতা বোমা, একটি বন্দুক ও কিছু মেশিন গান। প্রতিযোগিতামূলক নৌকাবাইচে "লঞ্চ" শব্দ দ্বারা যেকোন ধরনের মোটরচালিত নৌকা বোঝায় যা একজন কোচ প্রশিক্ষণ দেয়ার জন্য ব্যবহার করেন। আরএএফ উদ্ধার লঞ্চ ক্যাবিন ক্রুসার "Launch (3) noun"। Merriam Webster। সংগ্রহের তারিখ অক্টোবর ২৯, ২০১৪।  "Launch (2) noun"। Oxford Dictionaries। অক্টোবর ২৭, ২০১৪ তারিখে মূল থেকে আর্কাইভ করা। সংগ্রহের তারিখ অক্টোবর ২৯, ২০১৪।  Collins English Dictionary, Second Edition, Collins (London & Glasgow), 1986, p. 868, আইএসবিএন ০ ০০ ৪৩৩১৩৫-৪. Thames Conservancy Act 1932 "Electric coaching launches benefit athletes and air quality"। www.torqeedo.com (ইংরেজি ভাষায়)। সংগ্রহের তারিখ ২০২২-০৯-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রবার্ট সার্ভিস (ঐতিহাসিক)

রবার্ট সার্ভিস (জন্ম অক্টোবর ২৯, ১৯৪৭) একজন ইংরেজ ঐতিহাসিক। তিনি মূলত বিংশ শতাব্দীর রাশিয়া নিয়ে গবেষণা করে থাকেন। তিনি অক্সফোর্ড বিশ্ববিদ্যালয়ে রুশ ইতিহাসের অধ্যাপক হিসেবে নিয়োজিত আছেন। তার লেখা দুটি জীবনী সমালোচকদের দ্বারা বহুল প্রশংসিত হয়েছে। প্রথমটি লেনিনের জীবনী, দ্বিতীয়টি স্টালিনের। বর্তমানে তিনি কমিউনিস্ট বিপ্লবের আরেক কর্ণধার ট্রট্‌স্কির জীবনী লেখা নিয়ে ব্যস্ত আছেন।
রিও দে লা প্লাতা

রিও দে লা প্লাতা (স্পেনীয় ভাষায়: Río de la Plata, অর্থে "রূপালী নদী"), উরুগুয়াই নদী ও পারানা নদীর সম্মিলিত ফানেল আকৃতির মোহনা। এটি দক্ষিণ আমেরিকার দক্ষিণ-পূর্ব তীরে অবস্থিত এবং উরুগুয়াই ও পারানার সংযোগস্থল থেকে আটলান্টিক মহাসাগর পর্যন্ত এর দৈর্ঘ্য প্রায় ২৯০ কিমি। নদীটি আর্জেন্টিনা ও উরুগুয়ের মধ্যে একটি প্রাকৃতিক সীমানার সৃষ্টি করেছে। নদীটির দক্ষিণ তীরে আর্জেন্টিনার রাজধানী বুয়েনোস আইরেস এবং উত্তর তীরে উরুগুয়ের রাজধানী মোন্তেবিদেও অবস্থিত। Fossati, Monica; Piedra-Cueva, Ismael। "Salinity Simulations of the Rio de la Plata" (পিডিএফ)। International Conference on Estuaries and Coasts। ৬ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ আগস্ট ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফ্রেড টেট

ফ্রেডরিক উইলিয়াম টেট (ইংরেজি: Fred Tate; জন্ম: ২৪ জুলাই ১৮৬৭ - মৃত্যু: ২৪ ফেব্রুয়ারি ১৯৪৩) সাসেক্সের ব্রাইটনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন ফ্রেড টেট। ১৮৮৭ সালে সাসেক্সের পক্ষে প্রথম-শ্রেণীর ক্রিকেট জীবনের সূত্রপাত ঘটান। ক্লাবটিতে তিনি ১৯০৫ সাল পর্যন্ত খেলেন। ২১.৫৫ গড়ে ১,৩৩১ উইকেট লাভ করেন। ব্যক্তিগত সেরা বোলিং পরিসংখ্যান গড়েন ৯/৭৩। ১৯০২ সালে একটিমাত্র টেস্টে অংশগ্রহণের সুযোগ ঘটে ফ্রেড টেটের। ২৪ জুলাই, ১৯০২ তারিখে সফরকারী অস্ট্রেলিয়া দলের বিপক্ষে তার এই অভিষেক পর্বটি মোটেই সুখকর হয়নি। ওল্ড ট্রাফোর্ডে অনুষ্ঠিত সিরিজের চতুর্থ টেস্টে ইংল্যান্ড দল মাত্র ৩ রানের ব্যবধানে পরাজিত হয়। পাশাপাশি অ্যাশেজ ট্রফিও হাতছাড়া করে। বামহাতের অধিকারী অস্ট্রেলীয় অধিনায়ক জো ডার্লিংয়ের ক্যাচ তালুবন্দী করতে পারেননি। লেগ স্পিনার লেন ব্রন্ডের বলে বাউন্ডারি সীমানার কাছাকাছি এ ঘটনা ঘটে। এরফলে দলকে বেশ খেসারত দিতে হয়। দ্বিতীয় ইনিংসে নবম উইকেটের পতনের পর জয়ের জন্য ইংল্যান্ডের মাত্র আট রানের দরকার পড়েছিল। উইলফ্রেড রোডসের সাথে টেট যোগ দিয়ে প্রথম বলেই ব্যাটের প্রান্ত স্পর্শ করে চার রান তুলে নেন। কিন্তু জ্যাক সন্ডার্সের চতুর্থ বলে তিনি বোল্ড হন। খেলোয়াড়ী জীবন শেষে ডার্বিশায়ারের পক্ষে কোচের দায়িত্ব পালন করেন। এরপর ডার্বিতে ১৯৩৭ সাল পর্যন্ত মদের পানশালা পরিচালনা করেন। ফ্রেড টেটের এক সন্তান মরিস টেট ইংল্যান্ডের পক্ষে টেস্ট খেলায় অংশ নিয়েছেন। আরেক সন্তান সেসিল টেট প্রথম-শ্রেণীর ক্রিকেটে অংশ নিয়েছেন। ২৪ ফেব্রুয়ারি, ১৯৪৩ তারিখে ৭৬ বছর বয়সে সাসেক্সের বার্জেস হিল এলাকায় হতদরিদ্র অবস্থায় তার দেহাবসান ঘটে। "Ashes 2013: England player who lost the Ashes & died in poverty"। BBC Sport। সংগ্রহের তারিখ ২০১৩-০৭-৩১।  "Fred Tate: One-Test wonder whose dropped catch on debut proved costly for England"। Cricket County। ২০১৩-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৩-০৭-৩১।  লেন ব্রন্ড মরিস টেট ইংরেজ টেস্ট ক্রিকেটারদের তালিকা ইএসপিএনক্রিকইনফোতে ফ্রেড টেট (ইংরেজি) ক্রিকেটআর্কাইভে ফ্রেড টেট (সদস্যতা প্রয়োজনীয়) (ইংরেজি)
অনুপ উপাধ্যায়

অনুপ উপাধ্যায় হচ্ছেন একজন ভারতীয় অভিনেতা। তিনি ভাবী জি ঘর পর হ্যায়!, এফ.আই.আর. এবং লাপতাগঞ্জের মতো ভারতীয় টেলিভিশন ধারাবাহিকে অভিনয় করেছেন। তিনি বর্তমানে জীজাজী ছাদ পর হ্যায়-এ অভিনয় করছেন। "Stars at a television awards red carpet"। mid-day.com। সংগ্রহের তারিখ ২২ এপ্রিল ২০১৬।  "Anup Upadhyay dons a new avatar - Times of India"। The Times of India। সংগ্রহের তারিখ ২০১৭-১২-২৭।  ইন্টারনেট মুভি ডেটাবেজে অনুপ উপাধ্যায় (ইংরেজি)
নগর গবেষণা কেন্দ্র

নগর গবেষণা কেন্দ্র (সিইউএস, বা বাংলায়: নগকে) হলো বাংলাদেশের একটি গবেষণা ও প্রশিক্ষণ প্রতিষ্ঠান, যা প্রধানত বাংলাদেশে নগরায়ণের সমস্যাবলি, নগরের দারিদ্র্য, বস্তি এবং ভূমি দখল ও বসতি স্থাপন জনিত সমস্যা সম্পর্কিত গবেষণা, জরিপ পরিচালনা ও সুপারিশ এবং ব্যবস্থা গ্রহণের পথনির্দেশনা প্রদান করে থাকে। এই প্রতিষ্ঠানটি একটি স্বাধীন গবেষণা সংস্থা যার সদরদপ্তর বাংলাদেশের রাজধানী ঢাকায় অবস্থিত। এটি একটি বহুবিধ সুযোগ-সুবিধা সংবলিত প্রতিষ্ঠান যার নিজেস্ব স্বেচ্ছাসেবী কর্মী রয়েছে যাদের মাধ্যমে সে গবেষণা, তথ্যকেন্দ্র, গ্রন্থাগার, প্রকাশণা প্রভৃতি কার্য সমাধা ও পরিচালনা করে থাকে। ১৯৭২ সালের ১৩ মে এটি ঢাকায় প্রতিষ্ঠিত হয়। নগর গবেষণা কেন্দ্র বাংলাদেশের "সমিতি নিবন্ধন আইন, ১৮৬০" এর অধীনে নিবন্ধিত একটি অলাভজনক স্বেচ্ছাসেবী প্রতিষ্ঠান যেটি তার স্বোপার্জিত অর্থে পরিচালিত হয়। সুলতানা নাসরিন বেবী (জানুয়ারি ২০০৩)। "নগর গবেষণা কেন্দ্র"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৫ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) "What does CUS stand for?"। The Acronym Attic। সংগ্রহের তারিখ ১৫ জানুয়ারি ২০১৮।  "Centre for Urban Studies (CUS), Dhaka"। The Yellow Place। ৩০ মে ২০২২ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৮।  "এলোমেলো ঢাকাকে পরিকল্পিতভাবে গড়ে তোলা কঠিন"। দৈনিক প্রথম আলো অনলাইন। ১৭ মে ২০১৫। সংগ্রহের তারিখ ১৫ জানুয়ারি ২০১৮।  নগর গবেষণা কেন্দ্র - বাংলাপিডিয়া হতে সংকলিত নিবন্ধ।
আনন্দ অশ্রু

আনন্দ অশ্রু ১৯৯৭ সালের একটি বাংলাদেশী চলচ্চিত্র। এতে মুখ্য চরিত্রে অভিনয় করেছেন সালমান শাহ, শাবনূর ও কাঞ্চি। সালমান শাহ বাড়ি ছেড়ে আসা এক গান লেখকের চরিত্রে অভিনয় করেন, যিনি দুঃখের গান লিখেন। তিনি একটি গ্রামে যান, দোলা (শাবনূর) নামের এক সাধারণ মেয়ের প্রেমে পড়েন। কিন্তু সমাজ এই অসম প্রেমকে মেনে নেয় না। সালমান শাহ - দেওয়ান খসরু শাবনূর - দোলা কাঞ্চি - ভাবনা হুমায়ুন ফরীদি - দেওয়ান শরীফ ডলি জহুর - দোলার মা খালেদা আক্তার কল্পনা - দেওয়ান শরীফের প্রথম স্ত্রী শারমিন - দেওয়ান শরীফের দ্বিতীয় স্ত্রী সিরাজুল ইসলাম - ভাবনার বাবা সাদেক বাচ্চু সিরাজ হায়দার দিলদার - মহব্বত আলী নাসরিন জামিলুর রহমান শাখা নানা শাহ্ "যেখানে আছে সালমানের স্মৃতি"। প্রথম আলো। ২০ সেপ্টেম্বর ২০১৯। সংগ্রহের তারিখ ১৭ সেপ্টেম্বর ২০১৯।  "সালমান শাহের নায়িকারা এখন কে কোথায়?"। জাগোনিউজ২৪.কম। ৬ সেপ্টেম্বর ২০১৯। সংগ্রহের তারিখ ১৫ সেপ্টেম্বর ২০১৯।  বাংলা মুভি ডেটাবেজে আনন্দ অশ্রু ইন্টারনেট মুভি ডেটাবেজে আনন্দ অশ্রু (ইংরেজি)
মায়া থিরাই

মায়া থিরাই (তামিল: மாயத் திரை) হচ্ছে ২০১৭ সালের তামিল ভাষার রোমান্টিক থ্রিলার ওয়েব সিরিজ। এটি কৌশিক নারসিংহান দ্বারা পরিচালিত। এই ওয়েব সিরিজে নন্দা দুরাইরাজ, ইডেন, লক্ষ্মী প্রিয়া চন্দ্রমলী, দেবপ্রিয়া, আবসার এবং সঞ্জনা সিংইয়ের অভিনয়শিল্পীরা অভিনয় করেছেন। ওয়েব সিরিজটি সন্ধ্যা নামে এক মহিলার একটি রহস্যময় গল্পকে ঘিরে গড়ে উঠেছে, তার নিজের বাস্তবতাকে নিয়ে জটিলতায় ভুগছেন। এই সিরিজটি তার মুক্তির পর থেকেই আল্ট বালাজী এবং এর সহযোগী অন্যান্য ওয়েবসাইটে বিদ্যমান আছে। নন্দা দুরাইরাজ – প্রকাশ/অশোক ইডেন – সন্ধ্যা লক্ষ্মী প্রিয়া চন্দ্রমলী – প্রিয়া দেবীপ্রিয়া – ভাগ্যশ্রী আবসার – শরৎ সঞ্জনা সিং – থারা সতীশ – রাজকুমার গায়েত্রী শামিলী সুখরান রখিতা রবি শঙ্কর ডেভিড রমেশ রঘু হুসাইন শাজি জগনাথন নেথরান আনন্দ পরমেশ বাবু আকিলা জুলি ডায়না রেমা "Balaji Telefilms releases its video on demand app, ALT Balaji"। www.medianama.com।  "India's largest online platform for original shows, ALTBalaji announced Images & News"। www.b4umedia.in। [স্থায়ীভাবে অকার্যকর সংযোগ] "ALTBalaji forays into regional space with the launch of original Tamil thriller – Maya Thirrai!s"। faceinews.com।  "Balaji Telefilms forays into digital entertainment"। www.dnaindia.com।  আল্ট বালাজী মায়া থিরাই পর্বসমূহ
নবগ্রাম মসজিদ

নবগ্রাম শাহী মসজিদ বাংলাদেশের সিরাজগঞ্জ জেলায় অবস্থিত ইসলাম ধর্মীয় একটি প্রাচীন স্থাপনা, যা ষোড়শ শতাব্দীতে নির্মিত হয়েছে। গৌড় অধিপতি নাসির উদ্দিন নসরত শাহের শাসনামলে "শাহানশাহ্ হযরত শাহ শরীফ জিন্দানী-এর মাজার" সংলগ্ন এলাকায় এটি নির্মাণ করা হয়। এই শাহী মসজিদটি বাংলাদেশের উত্তরাঞ্চলের রাজশাহী বিভাগের সিরাজগঞ্জ জেলার তাড়াশ উপজেলার নওগাঁ ইউনিয়নের নওগাঁ গ্রামে অবস্থিত। এই মসজিদটির অবস্থান চাটমোহর রেলস্টেশন থেকে প্রায় ২০.৮ কিলোমিটার উত্তর-পূর্ব দিকে এবং তাড়াশ উপজেলা সদর থেকে ১২ কিলোমিটার দক্ষিণে। ১৯৩৭ সালের দিকে প্রাপ্ত শিলালিপি থেকে জানা যায় যে, সুলতান আলাউদ্দীন হোসেন শাহের পুত্র সুলতান নাসিরুদ্দীন আবুল মুজাফফর নুসরত শাহের রাজত্বকালে ৯৩২ হিজরির ৪ রজব (১৫২৬ সালের ২১ এপ্রিল) "মীর বহর মনোয়ার আনার পুত্র আজিয়াল মিয়া জংদার" (যোদ্ধা) মসজিদটি নির্মাণ করেন। বাংলাদেশের মসজিদের তালিকা রাজশাহী বিভাগের মসজিদের তালিকা নাজিমউদ্দিন আহমেদ (২০১২)। "নবগ্রাম মসজিদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ১৫ জানুয়ারি ২০১৮।  "মুসলিম স্থাপত্যের নিদর্শন তাড়াশের নওগাঁ শাহী মসজিদ"। দৈনিক ইত্তেফাক অনলাইন। ২৯ জানুয়ারি ২০১৭। সংগ্রহের তারিখ ১৫ জানুয়ারি ২০১৮।  "তাড়াশের শাহী মসজিদ মুসলিম স্থাপত্যের নির্দশন বৃহস্পতিবার শুরু হচ্ছে ৩ দিন ব্যাপী ওরস সমাগম হবে কয়েক লাখ মানুষের"। সিরাজগঞ্জ কন্ঠ অনলাইন। ১৪ মার্চ ২০১৭। ২১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৮।  "তাড়াশের শাহী মসজিদ মুসলিম স্থাপত্যের নিদর্শন"। দৈনিক জনতা অনলাইন। ২৬ ফেব্রুয়ারি ২০১৩। ১৮ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৮।  বাংলাপিডিয়ায় নবগ্রাম মসজিদ
ওয়েন উইলান্স রিচার্ডসন

স্যার ওয়েন উইলান্স রিচার্ডসন (এপ্রিল ২৬, ১৮৭৯ - ফেব্রুয়ারি ১৫, ১৯৫৯) একজন বিখ্যাত ব্রিটিশ পদার্থবিজ্ঞানী। তিনি ১৯০৬ থেকে ১৯১৩ সাল পর্যন্ত প্রিন্সটন বিশ্ববিদ্যালয়ের অধ্যাপক ছিলেন। উত্তপ্ত ধাতু থেকে ইলেক্ট্রন নিঃসরণের ওপর গবেষণা পরিচালনার জন্য তিনি ১৯২৮ সালে পদার্থবিজ্ঞানে নোবেল পুরস্কার লাভ করেন। তার এই গবেষণা থার্মিয়নিক ঘটনা নামে পরিচিত যা তাকে খ্যাতি এনে দিয়েছে। এছাড়া তার নামে নামাঙ্কিত একটি তত্ত্ব আবিষ্কার যা থার্মিয়নিক নিঃসরণ নামে পরিচিত। তিনি ইংল্যান্ডের ইয়র্কশায়ারের অন্তর্গত ডিউসবারিতে জন্মগ্রহণ করেন। তার বাবা এং মা'র নাম যথাক্রমে জোসুয়া হেনরি এবং শার্লোট মারিয়া রিচার্ডসন। তিনি ব্যাটলি গ্রামার স্কুলে প্রাথমিক অধ্যয়ন শেষে কেমব্রিজ বিশ্ববিদ্যালয়ের ট্রিনিটি কলেজে ভর্তি হন। এই ট্রিনিটি কলেজ থেকেই তিনি ১৯০০ সালে তিনি প্রাকৃতিক বিজ্ঞানে প্রথম শ্রেণীতে অনার্স পরীক্ষায় উত্তীর্ণ হন। ১৯১৪ সালে রিচার্ডসন কিংস কলেজ লন্ডন-এ পদার্থবিজ্ঞানের অধ্যাপক নিযুক্ত হন। এই কলেজে তিনি গবেষণা বিভাগের পরিচালক হিসেবে দায়িত্ব পালন শেষে ১৯৪৪ সালে অবসর গ্রহণ করেন। থারমিয়নিক্‌স ছিল তার গবেষণার মূল বিষয়। তার এই গবেষণা ছিল ভ্যাকুয়াম টিউবের ভিত্তি। এছাড়াও তিনি আলোক-তড়িৎ ক্রিয়া, gyromagnetic effect, রাসায়নিক বিক্রিয়ার মাধ্যমে ইলেকট্রনের নিঃসরণ, মৃদু এক্স রশ্মি এবং হাইড্রোজেনের বর্ণালি বিষয়ে বিষয়ে গবেষণা করেছিলেন। রিচার্ডসনের চাচাতো ভাই ছিলেন রিচার্ড ডেভিসন। ডেভিসনের বাবা ক্লিনটন জোসেফ ডেভিসন ছিলেন আরেক পদার্থবিজ্ঞানী যিনি নোবেল পুরস্কার লাভ করেছেন। রয়েল সোসাইটির ফেলো মনোনীত হওয়া। হিউস মেডেল; ১৯২০ সালে রয়েল সোসাইটি কর্তৃক। থারমিয়নিকবিদ্যার উপর গবেষণার জন্যই তাকে এই মেডেল দেয়া হয়। নাইট উপাধি। ১৯৩৯ সালে। পদার্থবিজ্ঞানে নোবেল পুরস্কার, ১৯২৮ সালে। Nobel Foundation (১৯২৮)। "Owen Willans Richardson: The Nobel Prize in Physics 1928"। Les Prix Nobel। ২০০৪-০৮-০৪ তারিখে মূল থেকে আর্কাইভ করা। সংগ্রহের তারিখ ২০০৭-০৯-১৭।  A biography by the Nobel Foundation ওয়েব্যাক মেশিনে আর্কাইভকৃত ৪ আগস্ট ২০০৪ তারিখে Owen Richardson's Nobel lecture on thermionics, December 12, 1929
ফেসবুকের পছন্দ বোতাম

ফেসবুকের পছন্দ বোতাম হলো সামাজিক যোগাযোগের ওয়েবসাইট ফেসবুকের একটি বৈশিষ্ট্য। এটি প্রথম সক্রিয় করা হয় ৯ ফেব্রুয়ারি, ২০০৯-তে। এই পছন্দ বোতামটি ব্যবহারকারীদের জন্য সক্রিয় করা হয় যাতে তারা সহজেই আধুনিক অবস্থা, মন্তব্য, ছবি এবং ভিডিও, বন্ধুদের ভাগ দেওয়া তথ্য, এবং বিজ্ঞাপনে ব্যবহার করতে পারে। ব্যবহারকারীর দ্বারা এক চাপে, মনোনিত বিষয়বস্তুটি ব্যবহারকারীরর বন্ধুর ঘটনাচক্রে প্রকাশ হবে, এবং এই বোতাম আবার অন্য ব্যবহারকারীর সংখ্যা যারা বিষয়বস্তুটিকে পছন্দ করেছেন প্রদর্শন করে যার মধ্যে ওইসব ব্যবহারকারীদের পুরো বা অংশ তালিকা অন্তর্ভুক্ত। Zara, Christopher (২০১৯-১২-১৮)। "How Facebook's 'like' button hijacked our attention and broke the 2010s"। Fast Company (ইংরেজি ভাষায়)। সংগ্রহের তারিখ ২০২২-০৯-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ক্লিনটন জোসেফ ডেভিসন

ক্লিনটন জোসেফ ডেভিসন (জন্ম: অক্টোবর ২২, ১৮৮১ - মৃত্যু: ফেব্রুয়ারি ১, ১৯৫৮) একজন মার্কিন পদার্থবিজ্ঞানী। ১৯২৭ সালে বেল ল্যাব্‌স-এ কর্মরত থাকা অবস্থায় তিনি দ্য ব্রোয়ি প্রকল্প নিশ্চিত বলে প্রমাণ করেন। ইলেকট্রন অপবর্তন আবিষ্কারের মাধ্যমে তিনি নিশ্চিত করেছিলেন যে, সকল পদার্থেরই একটি তরঙ্গ ধর্ম রয়েছে। তার এই আবিষ্কারের জন্য তিনি ১৯৩৭ সালে অপর বিজ্ঞানী জর্জ প্যাগেট থমসন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তার ছেলে রিচার্ড ডেভিসন আরেক বিখ্যাত মার্কিন পদার্থবিজ্ঞানী। তার ভাতিজা ওয়েন উইলিয়ান্‌স রিচার্ডসন নোবেল বিজয়ী পদার্থবিজ্ঞানী। নোবেল পুরস্কার, (১৯৩৭) "Comstock Prize in Physics"। National Academy of Sciences। ২৯ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১১।  Nobel biography ওয়েব্যাক মেশিনে আর্কাইভকৃত ৩ আগস্ট ২০০৪ তারিখে
করতালি পাটা

করতালি পাটা হলো একটি যন্ত্র যা ছবি এবং শব্দের সমলয়, আখ্যাত এবং দৃশ্য এবং গ্রহণ যা চিত্রগ্রহণ এবং সঙ্গীত-লিপিভুক্ত করা হয়েছে এবং চলচ্চিত্র নির্মাণ এবং ভিডিও প্রযোজনায় ব্যবহৃত হয়। এর অন্যান্য নামগুলির মধ্যে অন্তর্ভুক্ত করতালি-দাতা, করতালির তক্তা, শব্দকারী বাজনা, স্লেট, স্লেটের পাটা, চাপড়কারী তক্তা, সুসংগত স্লেট, সময় স্লেট, খণ্ডিত টুকরা, তক্তা, দণ্ডিত স্লেট, নীরভ স্লেট এবং শব্দ-চিহ্নিতকারী। সিনেমা বা অন্য প্রফেশনাল ভিডিও শুটিঙে ক্ল্যাপারবোর্ড একটি গুরুত্বপূর্ণ বস্তু। ভিডিও তোলার সময় সিন নাম্বার , টেক নাম্বার এই শব্দগুলো বলে বলে ক্যামেরার সামনে এই বোর্ডটি বাজিয়ে দেওয়া হয়। এখন ভিডিও তোলা যতটা সহজ অতীতে অতটা সহজ ছিল না। এখন যে ভিডিও ক্যামেরা এমনকি মোবাইলেও কোন ভিডিও যখন রেকর্ড করা হয়, তখন তার শব্দও বেশ পরিষ্কারই আসে। যদিও মোবাইল বা আমাদের দৈনন্দিন ব্যবহার করা ছোট ডিজিটাল ক্যামেরা দিয়ে প্রফেশানাল ভিডিও শুট করা হয় না। তখন কিন্তু এতটা সহজ ছিল না। একটা সময় ছিল যখন একটা যন্ত্রের মাধ্যমে ভিডিও আর অডিও একসাথে আসত না। ডিজিটাল সিনেম্যাটোগ্রাফির আবির্ভাব না হওয়া পর্যন্ত, যখন একটি ভিডিও শুট করা হত, তখন ভিডিও এবং অডিও পৃথক যন্ত্রের মাধ্যমে পৃথক মিডিয়াতে রেকর্ড করা হত। সেই ক্ষেত্রে ভিডিও যন্ত্রের ভিডিও আর অডিও যন্ত্রের অডিওকে ঠিকভাবে ছন্দে আনবার জন্য কিছু একটার দরকার ছিল। সেক্ষেত্রে ভিডিও যন্ত্রে ক্ল্যাপারবোর্ডের দৃশ্য আর অডিও যন্ত্রে ক্ল্যাপারবোর্ডের এই শব্দটার মাধ্যমে খুব সহজেই ভিডিও আর অডিও কে শনাক্ত করে তাদের ঠিক ছন্দে মেলানো যেত। তাছাড়াও পরবর্তীকালে ভিডিও ক্যামেরাতেই শব্দ রেকর্ড করা গেলেও সে শব্দের সাথে পারিপার্শ্বিক অন্যান্য অনেক অনাকাঙ্ক্ষিত শব্দও এসে যায়। সেগুলোকে কাটানোর জন্য অডিওকে আলাদাই রেকর্ড করা হয়। সেক্ষেত্রেও রেকর্ডারে তোলা অডিও আর ভিডিও ক্যামেরাতে তোলা ভিডিও যখন এডিট করা হয়, তখন তাদের মধ্যে ছন্দ মেলাতে ক্ল্যাপারবোর্ডের বাজানো শব্দ শোনা হয়। আর এই জন্যই শুটিঙের সময় ক্ল্যাপারবোর্ড বাজানো হয়।